CELEX: 52013PC0559
Language: ro
Date: 2013-07-25
Title: Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea instrumentului de flexibilitate

|
			
		
		
		52013PC0559
		
			Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea instrumentului de flexibilitate /* COM/2013/0559 final */
			
				
		
		
			
			   	EXPUNERE DE MOTIVE
Acordul interinstituțional din 17 mai
2006[1] permite
mobilizarea instrumentului de flexibilitate în vederea finanțării
unor cheltuieli clar identificate care nu ar putea fi finanțate în
limitele plafoanelor disponibile pentru una sau mai multe rubrici din cadrul
financiar multianual.
În conformitate cu punctul 27 din Acordul
instituțional și în urma examinării tuturor
posibilităților de realocare a creditelor la rubrica 1b, Comisia
propune mobilizarea instrumentului de flexibilitate în scopul de a completa
finanțarea în cadrul bugetului general al Uniunii Europene pentru
exercițiul financiar 2013, peste plafonul rubricii 1b, în valoare de
134 049 037 EUR, în vederea majorării alocărilor
finanțate din Fondul social european către Franța, Italia
și Spania, pentru anul 2013.
Celor două componente ale
autorității bugetare li se reamintește faptul că publicarea
deciziei în Jurnalul Oficial al Uniunii Europene nu trebuie să se
facă după data publicării bugetului rectificativ pentru 2013.
Propunere de
DECIZIE A PARLAMENTULUI EUROPEAN ŞI
A CONSILIULUI
privind mobilizarea instrumentului de
flexibilitate
PARLAMENTUL EUROPEAN ŞI
CONSILIUL UNIUNII EUROPENE,
având în vedere Acordul
interinstituțional din 17 mai 2006 dintre Parlamentul European, Consiliu
și Comisie privind disciplina bugetară și buna gestiune
financiară[2],
în special punctul 27 al cincilea paragraf,
având în vedere propunerea Comisiei Europene,
întrucât, în urma examinării tuturor
posibilităților de realocare a creditelor la rubrica 1b, se pare
că este necesar să se mobilizeze instrumentul de flexibilitate pentru
a completa finanțarea în bugetul general al Uniunii Europene pentru
exercițiul financiar 2013, peste plafonul rubricii 1b, în valoare de 134
049 037 EUR, în vederea majorării alocărilor finanțate din
Fondul social european către Franța, Italia și Spania, pentru
anul 2013, cu o sumă totală de 150 000 000 EUR.
ADOPTĂ PREZENTA DECIZIE: 
Articolul 1
În cadrul bugetului general al Uniunii Europene
pentru exercițiul financiar 2013, se utilizează instrumentul de
flexibilitate pentru a se acorda suma de 134 049 037 EUR cu titlul de credite
de angajament înscrise la rubrica 1b.
Această sumă se va utiliza pentru
completarea finanțării Fondului Social European în cadrul rubricii
1b.
Articolul 2
Prezenta
decizie se publică în Jurnalul Oficial al Uniunii Europene.
Adoptată la Bruxelles,
Pentru Parlamentul European,                     Pentru
Consiliu
Preşedintele                                                   Preşedintele
[1]               JO C 139,
14.6.2006, p. 1.
[2]               JO C 139,
14.6.2006, p. 1.